నీ సామాన్లు సర్దడంలో సాయం చేయలేకపోయాను, సారీ. గుడ్ లక్.
ఫెర్న్
నీ పోటీకి ఇంకా ఐదు రోజులే గడువు ఉంది, కానీ నువ్వు ఇప్పటికి ఒకే ఒక్క వాసనని గుర్తించగలిగావు.
నువ్వు అలసిపోయి ఉన్నావని నాకు తెలుసు, కానీ మరికొన్ని ప్రయత్నించి చూస్తావా?
ప్రయత్నం విరమించకు.
మింగేయకు, సరేనా?
దాన్ని బయటకు ఉమ్మేయ్.
సరే.
"సెలెరీ వేర్లు.
కొకోవా, పెన్సిల్, చాక్, ఫెర్న్,
మట్టి, లైకోరైస్."
సెలెరీ వేర్లు అని ఖచ్చితంగా చెప్పగలవా?
లేదు, ఖచ్చితంగా చెప్పలేను.
ఆ విచిత్రమైన సలాడ్ రుచి నీకు గుర్తుందా
అక్కడ ఆ కేఫెటేరియాలో సెలరీ ఇంకా మయోనీస్ తో చేసి ఇచ్చారు?
దీనికి కూడా అదే రుచి ఉంది.
అంటే, అది ఎందుకంటే సాధారణంగా, మనకి సెలెరీ వేర్ల వాసన వైట్ వైన్స్ లోనూ,
లూవార్ వైన్ లేదా గ్రీక్ వైన్ లో ఉంటుంది, కానీ రెడ్ వైన్ లలో ఉండదు.
నువ్వు వంద శాతం నమ్ముతున్నావా?
థోమాస్, నాకు తెలియదు.
నేను ఇంక దృష్టి పెట్టలేకపోతున్నాను. నా తల అలా...
సారీ, నువ్వు వివరించే ఆ సువాసనలు
నాకు తెలిసి ఎలాంటి వైన్ లలో వాడరు, అదే నాకు అర్థం కావడం లేదు.
ఈ రోజుకి ఇంక చాలు.
మనం బాగా ప్రయత్నించాం.
నేను ఇంక పడుకుంటాను.
- గుడ్ నైట్. - గుడ్ నైట్.
"మిరాబెలె,
బ్లూబెరీ,
సెలెరీ వేర్లు,
కోకోవా, పెన్సిల్,
చాక్...
ఫెర్న్,
మట్టి, లికొరైస్."
మిరాబెలి, బ్లూబెరీ.
సెలెరీ వేరా?
కోకోవా, పెన్సిల్, చాక్,
ఫెర్న్, మట్టి, లైకొరైస్.
మిరాబెల్, బ్లూబెరీ,
సెలరీ వేరు, కొకోవా, పెన్సిల్, చాక్,
ఫెర్న్, మట్టి, లైకొరైస్.
మిరాబెల్, బ్లూబెరీ,
సెలెరీ వేరు, కోకోవా, పెన్సిల్,
చాక్, ఫెర్న్, మట్టి, లైకొరీస్.
నువ్వు దేని కోసం వెతుకుతున్నావు?
నేను సాయం చేయనా?
సరే.
మీరు ఇద్దరూ ఏం చేస్తున్నారు?
సరే.
నాకు దొరికింది.
అదే ఇది.
అప్పట్లో 1986లో,
తౌరెన్ ప్రాంతపు వైన్ తయారీదారు ఆండ్రే జిగోన్
రెండో ప్రపంచ యుద్ధం తరువాత ఎవ్వరూ ఉపయోగించని
"లిన్యాజ్" అనే పాతకాలపు ద్రాక్ష వెరైటీని మళ్లీ పునరుద్ధరించాలని నిర్ణయించుకున్నాడు.
అది చాలా ప్రత్యేకమైన ద్రాక్ష వెరైటీ,
దానితో అతను వైట్ వైన్, రెడ్ వైన్ వెరైటీలు రెండింటిలో అత్యద్భుతమైన వైన్ ని తయారు చేశాడు.
నేను చాలాకాలం కిందట వాటిని రుచి చూశాను. అది నాకు ఇప్పుడు గుర్తుకువచ్చింది.
అయోమయంగా అనిపిస్తుంది, కానీ చాలా ప్రత్యేకంగా ఉంటుంది.
- "లిన్యాజ్." - అవును.
మంచిది. అది ఎక్కడ దొరుకుతుంది?
అంటే, అది ఇంక మనకి దొరకదు.
ఆండ్రే జిగోన్ 1996లో దివాలా తీశాడు.
తౌరేన్ - డొమేన్ జిగోన్ - సిపేజ్ లిన్యాజ్ 1990
- ఛ. - ఏంటి?
దాని చివరి బాటిల్ ని ఐదేళ్ల కిందట అమెరికన్లకు వేలం వేశాడు.
ఎంత ధరకి అమ్మాడు?
పదివేల యూరోలు.
- అయ్యబాబోయ్. - అవును.
మిగతా బాటిల్స్ ని కూడా అదే ధరకి ప్రపంచంలో అన్ని చోట్లా అమ్మారు.
నేను ఈ రాత్రికి టోక్యో వెళ్తున్నాను. నేను ఆ వైన్ ని సంపాదించాలి.
నేను దానిని ఖచ్చితంగా రుచి చూడాలి.
నాకు వేరే ఛాయిస్ లేదు.
నేను అతని దగ్గరకి వెళ్లి ఆ బాటిల్ తన దగ్గర ఇంకా ఉందేమో అడుగుతాను.
కేవలం ఒక్కటి.
అతను దాన్ని పది వేల యూరోలకు అమ్ముతానంటే ఏం చేస్తావు?
నీకు కావాలంటే నేను సాయం చేస్తాను.
- వద్దు, ఫిలిప్, నేను తీసుకోలేను... - ఇలా చూడు. వెళదాం పద.
ఏంటి? కానీ...
నువ్వు ఎవరినైనా ప్రేమిస్తున్నావా?
అది క్లిష్టమైన విషయం.
ఏంటి క్లిష్టమైనది?
సాధారణంగా మగవాళ్లతో నాకు పడదు.
సరే.
నువ్వు ఇదివరకు ఎవరితోనో ప్రేమలో ఉన్నావు, కదా?
అవును, అవును. అవును, అవును, నా ఉద్దేశం...
పెద్ద సీరియస్ వ్యవహారం కాదు.
అంటే, ఒక రెస్టారెంట్ కి వెళ్లలేని,
ఇంకా తను మాత్రమే ఆల్కహాల్ తాగదు కాబట్టి పార్టీలకు వెళ్లలేని అమ్మాయి...
మరొక మాటగా చెప్పాలి అంటే, "జీవితంలో చిన్న చిన్న విషయాలు ఆస్వాదించలేని" అమ్మాయి.
అంటే, అటువంటి అమ్మాయిని మగవాళ్లు నిజానికి...
- అర్థమైంది. అవును. - అవును.
నాకు ఇరవై తొమ్మిదేళ్లు, ఇంకా నేను మా అమ్మతో కలిసి ఉంటున్నాను, కాబట్టి అది నిజంగా ఘోరమైన విషయం.
సరే అయితే, మా జాతి క్లబ్ లోకి స్వాగతం.
నేను కూడా మా నాన్నతో ఉంటూ పని చేసుకుంటున్నాను, కాబట్టి చూడు, నాది కూడా నీలాంటి పరిస్థితే.
హేయ్. బాధపడకు.
ఇక్కడ కొత్త కమీల్ ఉంది.
కమీల్ 2.0.
గొప్ప విషయం.
"సువాసనల రకాలు"
మనం దాదాపు వచ్చేశాం.
ద్రాక్షతోటలు ఎక్కడ ఉన్నాయి?
మంచి ప్రశ్న.
హలో.
మిస్టర్ జిగోన్?
ఆండ్రే జిగోన్?
చెప్పండి?
హలో, మిమ్మల్ని ఇబ్బంది పెడితే సారీ. మేము ఆండ్రే జిగోన్ కోసం చూస్తున్నాం.
అది ఆయనే. నేను ఆయన కొడుకుని. మీకు ఏం సాయం కావాలి?
మనం మాట్లాడుకోవచ్చా?
దేని గురించి?
కొత్త వైన్ రకాలను తయారు చేయడం కోసం కొత్త టెక్నిక్ లతో ప్రయోగాలు చేయడం కోసం
మా నాన్న తన జీవితకాలం అంతా వెచ్చించాడు.
మిగతా అందరి కన్నా మొట్టమొదటిగా చాలాకాలం కిందటే ఆయన ఆర్గానిక్ వైన్ తయారు చేశాడు.
మర్చిపోయిన ద్రాక్ష వెరైటీలను మళ్లీ పండించడానికి ఆయన ప్రయత్నించారు.
అంటే ఉదాహరణకి, లిన్యాజ్ లాంటిదా?
అవును, నిజం. లిన్యాజ్ తయారు చేసే సమయంలో నేను కూడా ఉన్నాను.
మా నాన్నకి ఆ వైన్ మీద ఎంతో నమ్మకం ఉండేది, నాకు కూడా ఉండేది.
ఆయన దాచుకున్న డబ్బులు ఇంకా ఆయన శ్రమ అంతా దాని కోసం ధారపోశాడు.
అత్యుత్తమ వైన్ లని తలదన్నేలా ఆయన ఒక అద్భుతమైన వైన్ ని తయారు చేశాడు,
ఎవ్వరికీ తెలియని ఒక ద్రాక్ష వెరైటీ వల్ల అది సాధ్యమైంది.
ఆయన తన శక్తినంతా దాని కోసం ధారపోశాడు, కానీ మేము తగినంత వైన్ ని ఉత్పత్తి చేయలేకపోయాం.
మాది ఒక చిన్న కంపెనీ.
అలాగే మాకు మార్కెటింగ్ చేయడానికి కూడా తగినంత డబ్బు ఉండేది కాదు
దాని వల్ల మా వైన్ గురించి చాలామందికి తెలియలేదు, కేవలం కొద్దిమంది ఆసక్తిగల వారికి తప్ప.
మా వ్యాపారం 1996లో దివాలా తీసింది.
మా వైన్ పది సంవత్సరాల పాటు నిల్వ చేశాము. అంతకన్నా ఎక్కువ కాదు, తక్కువ కాదు.
మా అప్పులు తీర్చడం కోసం అన్నీ అమ్ముకున్నాం.
కొంతమంది దళారులు మా ఉత్పత్తుల్ని
మా దగ్గర 40 ఫ్రాంక్ లకి కొని పది వేల యూరోలకి అమ్మి దండిగా జేబులు నింపుకున్నారని నాకు తెలిసింది.
మిస్టర్ జిగోన్, మీ దగ్గర, ఒక లిన్యాజ్ బాటిల్ ఉండే అవకాశం ఏమైనా ఉందా?
ఆ పోటీలో నువ్వు రుచి చూసిన వైన్,
అది మాదే అనుకుంటున్నావా?
అది కావచ్చు, కానీ నేను దాన్ని తప్పనిసరిగా రుచి చూడాలి.
సారీ, నేను అన్నీ అమ్మేశాను.
నాకు గుర్తున్న సువాసనలలో,
ఒకటి మాత్రం సాధారణంగా రెడ్ వైన్ లో ఉపయోగించరు.
అది సెలరీ వేరు.
నువ్వు అది విన్నావా, నాన్నా?
సెలెరీ వేరు.
లిన్యాజ్ ప్రత్యేకత ఏమిటంటే దాన్ని రెడ్ వైన్ ఇంకా వైట్ వైన్ గా కూడా మార్చవచ్చు.
ఒకే సంవత్సర కాలం నిల్వతో మా నాన్న దాన్ని రెండు రంగుల్లో తయారు చేయగలిగారు.
వైట్ వైన్ లో రెడ్ వైన్ సువాసనలు చూడగలిగే వాళ్లం
ఇంకా రెడ్ వైన్ లో వైట్ వైన్ సువాసనలు చూడగలిగే వాళ్లం.
కాబట్టి సెలరీ వేరు సువాసన ఉండే అవకాశం మెండుగా ఉంది.
నువ్వు కావాలి అనుకుంటున్న బాటిల్ బహుశా లిన్యాజ్, 1987 కాలానికి సంబంధించినది కావచ్చు.
గుడ్ బై, థాంక్యూ.
థాంక్యూ.
నిజం చెప్పాలంటే, నువ్వు చేస్తున్నది పిచ్చితనంగా ఉంది. నేను నిన్ను దింపగలను.
బాధపడకు.
నువ్వు చాలా దూరం వెళ్లాలి.
అతను నన్ను నేరుగా ఎయిర్ పోర్ట్ కి తీసుకువెళతాడు. అది తేలిక అవుతుంది.
నువ్వు నాకోసం చేసిన ప్రతి సాయానికి నేను నీకు థాంక్స్ చెప్పాలి.
నువ్వు ఎంత సాయం చేశావో చెప్పలేను. చాలా ధన్యవాదాలు.
- హలో. - హలో.
హలో.
సరే, అయితే జాగ్రత్తగా చూసుకో.
- మనం టచ్ లో ఉందాం. - అలాగే.
నా తరపున మీ నాన్నగారికి థాంక్స్ చెబుతావా?
అలాగే, తప్పకుండా, చెప్తాను.
గుడ్ బై, కమీల్ లీజియర్.
గుడ్ బై, థోమాస్ చషాంగర్.
ఉంటాను.
మిమ్మల్ని కలవడం సంతోషం. నా పేరు టొమినె.
నా పేరు యురికా కటసె.
నేను మొదలుపెట్టవచ్చా?
నేను మిమ్మల్ని కలవాలి అనుకున్నాను
ఎందుకంటే మీరు "లీజియర్ వాంగ్మూలం" గురించి కొన్ని కథనాలు రాస్తున్నారు.
ఇప్పుడు నేను చెప్పబోయే విషయాన్ని మీరు నా అధికారిక ప్రకటనగా ప్రచురించాలని నా ఆకాంక్ష.
నేను, ఇసెయ్ టొమినె, మిస్టర్ అలెగ్జాండర్ లీజియర్ పోటీ నుండి ఉపసంహరించుకోవాలని అనుకుంటున్నాను,
టొమినె డైమండ్స్ అనే మా కుటుంబ వ్యాపారం కోసం పూర్తిగా నాకు నేను అంకితం కావాలని అనుకుంటున్నాను.
అంతేనా?
మీ ఉద్దేశం ఏంటి?
ఇది నిరుత్సాహం కలిగిస్తోంది.
మళ్లీసారి, నాకు కేవలం ఒక ఈమెయిల్ పంపించండి, ప్లీజ్.
ఆ రకంగా మన ఇద్దరం మన టైమ్ ని వృథా చేసుకోకుండా ఉంటాం.
అయితే, మీరు మీ కుటుంబ వ్యాపారం మీద దృష్టి సారించాలని అనుకుంటున్నారు.
నిజం ఏమిటంటే, మీరు భయపడి ఈ పోటీ నుండి తప్పుకుంటున్నారు, కాదంటారా?
మీరు దేని గురించి మాట్లాడుతున్నారు?
మరొక దేశం నుండి వచ్చిన ఒక మహిళ చేతిలో ఓడిపోతాననే భయం మీకు ఉంది
పైగా ఆమె అలెగ్జాండర్ లీజియర్ కుమార్తె కావడం మరొక విషయం.
నాకు అర్థమైంది.
నేను కూడా ఈ విషయం గురించి పరిశోధించాను.
వైన్ శాస్త్రం కాలేజీలో మీ క్లాస్ మేట్స్ కొందరిని నేను కలుసుకున్నాను.
మీరు చాలా ప్రతిభావంతులు అని వాళ్లందరూ చెప్పారు.
అందుకే లీజియర్ మిమ్మల్ని తన శిష్యుడిగా చేసుకున్నాడని చెప్పారు.
ఆయన అంతకుముందు అలాంటి పని ఎప్పుడూ చేయలేదు.
మీరు లీజియర్ కుమార్తెని ఓడించడమే కాదు...
ఎవరి మీద అయినా గెలవగలరు అని అన్నారు.
మీరు మీ జీవితాన్ని, వైన్ కోసం అంకితం చేశారని చెప్పారు.
ఇక్కడ ఎవరైనా నిజాయితీగా లేకపోతే, అది నేను కాదు.
మరి ఇప్పుడు, మీరు ఏం చేస్తారు? విరమించుకుంటారా లేదా?
అది అంత తేలిక కాదు, హా?
నేను ఇంక బయలుదేరతాను.
మీకు తగిన సమయం తీసుకుని దాని గురించి ఆలోచించండి.
నిన్ను చూడటం సంతోషంగా ఉంది, కమీల్.
ఇది చూడు.
"ఈ శతాబ్దపు పోటీ."
"ఎర్ర బంగారం గెలవడానికి సిద్ధం." "ఫ్రెంచ్, జపనీస్ మధ్య ద్వంద్వ యుద్ధం."
నువ్వు వార్తల్లో ఉన్నావు, కేవలం ఇక్కడే కాదు, అన్ని చోట్లా కూడా.
ఇది నాకు నచ్చింది.
"గోలియెత్ తో డేవిడ్ ఢీ." నువ్వు ఇప్పుడు డేవిడ్ వి, సరేనా?
- అవును, గొప్ప విషయం. - నువ్వు చరిత్ర సృష్టిస్తున్నావు, అమ్మాయి.
మియబీ! లొరెంజో!
మీరందరూ ఎక్కడ ఉన్నారు?
- ఏంటి? - రండి, ఇక్కడికి రండి.
లొరెంజో నా మేనల్లుడు.
అతనికి వైన్ స్టివర్డ్ కావాలని ఉంది, కాబట్టి అతనికి శిక్షణ ఇవ్వమని మియబీని అడిగాను.
అతనికి చాలా సత్తా ఉంది, కానీ చెప్పాలంటే...
- అతను అంతకన్నా బాగా చేయగలడు. - అవును.
వీడిని చూడు. తనని చూసి తనే గర్వపడతాడు.
కానీ పాపం అతని తల్లిదండ్రులకి నిరాశ కలిగిస్తున్నాడు.
లొరెంజో, తనే సుప్రసిద్ధ కమీల్.
జపాన్ కి స్వాగతం, కమీల్.
- థాంక్యూ. హలో. - మియబీ! ఆహ్, ఇక్కడ ఉన్నావు.
సరే, ఫ్రాన్స్ లో, కమీల్ కి జ్ఞానోదయం అయింది.
సరే, అది వాళ్లకి చెప్పు.
మొదటి ఛాలెంజ్ లో మాకు ఇచ్చిన వైన్ బహుశా లిన్యాజ్, జిగోన్ ద్రాక్ష తోట, 1987 నాటిది.
"నేను చుక్క వైన్ కూడా తాగలేదు" అనే దగ్గర నుండి,
"అది లిన్యాజ్, జిగోన్ ద్రాక్ష తోట, 1987 నాటిది" అనేవరకూ వచ్చింది.
నేను పొరపాటుపడి కూడా ఉండచ్చు. అంటే, నేను ఆ వైన్ ని కనీసం రుచి చూడలేదు, కాబట్టి...
ఒసాకాలో నా రెస్టారెంట్లలో ఒకదానిలో జిగోన్ ద్రాక్ష తోటలో చేసిన లిన్యాజ్ బాటిల్ నా దగ్గర ఉంది.
కానీ అది 1990 కాలానిది, 1987 నాటిది కాదు.
ఇంకా ఘోరం ఏమిటంటే...
దాని ధర.
అవును. పన్నెండు వేల యూరోలు.
నాకు నీ మీద నమ్మకం ఉంది, కమీల్.
కానీ పన్నెండు వేల యూరోలు విలువైన బాటిల్ ని "బహుశా కావచ్చు" అనే దాని కోసం నేను ఓపెన్ చేయలేను.
నువ్వు అర్థం చేసుకుంటావని అనుకుంటున్నాను.
మిస్టర్ మత్సుబారా ఈ రాత్రికి వస్తున్నారు.
మిస్టర్ మత్సుబారా?
మిస్టర్ మత్సుబారా ఎవరు?
ఒక సంపన్నుడైన వ్యాపారి.
ఇంకా చాలా మూఢనమ్మకాలు ఉన్న వ్యక్తి.
అతను ఇక్కడికి ఎప్పుడు ఒక క్లయింట్ తో పాటు వచ్చినా, ఒక ఒప్పందాన్ని పూర్తి చేసుకునే వాడు.
అందువల్ల ఇక్కడికి తరచు వస్తుంటాడు.
అతడిని లిన్యాజ్ బాటిల్ ఓపెన్ చేసేలా మియబీ ఒప్పించడానికి ప్రయత్నిస్తుంది.
కానీ ఇక్కడ ఒక సమస్య ఉంది.
క్లయింట్ ఎదుట ఆ బాటిల్ ఓపెన్ చేస్తారు.
అది ఎప్పటికీ గది దాటి బయటకు రాదు.
ఇంకా మిస్టర్ మత్సుబారా ఒక చుక్క కూడా విడిచిపెట్టే రకం కాదు.
చెత్త.
నేను గనుక ఆ బాటిల్ కి దగ్గరగా వెళ్లి ఆ వైన్ ని వాసన చూడగలిగితే,
అప్పుడు బహుశా...
సరే.
నువ్వు కమీల్ ని జాగ్రత్తగా చూసుకో.
నేను ఒసాకా నుండి ఆ బాటిల్ ని తెప్పిస్తాను.
"జాగ్రత్తగా చూసుకో"నా?
నీకు ఇవ్వబోయే వైన్ చాలా సున్నితమైనది.
దాని మూత తెరిచి వేరే పాత్రలో పోయకూడదు.
నువ్వు దాన్ని తెరిచి మిస్టర్ మత్సుబారా నేరుగా తాగేలా చూడాలి.
మొదటగా,
కస్టమర్లకు ఆ వైన్ లేబుల్ ని ఎదురుగా చూపించాలి.
రెండో విషయం, నువ్వు ఆ వైన్ గురించి చెప్పాలి.
ఫలానా, ఫలానా, ఫలానా వైన్ అని చెప్పాలి.
మూడో విషయం, సీసా మూత అడుగున ఉండే కాగితపు రేకుని నువ్వు కట్ చేయాలి.
ఈ కత్తి తిరగాలి, కానీ బాటిల్ కాదు,
దాని వల్ల క్లయింట్ ఆ లేబుల్ ని చూడగలుగుతాడు.
నువ్వు ఆ మూత అంచుని ఇలా తాకించి ఏదైనా తేమ దానికి అంటితే సున్నితంగా తుడిచేయాలి.
ఆ తరువాత నువ్వు కార్క్ స్క్రూని బిగించాలి.
ఆ స్క్రూ గనుక సరిగ్గా లోపలికి చొచ్చుకువెళితే,
బాటిల్ నెక్ మీద మొదటగా ఒత్తిడి పెట్టాలి.
బిరడా ని బయటకు తీయడానికి దాన్ని తిప్పాలి.
రెండో దశలో కూడా అదే విధంగా చేయాలి.
నీ చేతితో మరింత జాగ్రత్తగా దాన్ని పట్టుకుని తీయాలి కానీ పెద్ద శబ్దం వచ్చేలా,
ఆ మూత పైకి తన్నేలా తీయకూడదు.
సారీ. టప్ అనే శబ్దం నాకు ఇష్టం.
అది, "పార్టీకి వేళయింది" అన్నట్లు అనిపిస్తుంది.
అయితే, మరి పార్టీ లేనట్లేనా, హా?
ఆ తరువాత సీసా బిరడా వాసన రాకుండా చూసుకోవాలి,
ఆ బాటిల్ నెక్ ని మరొకసారి తుడవాలి.
ఆ తరువాత, నువ్వు క్లయింట్ కుడి పక్కకు వెళ్లి దాన్ని సర్వ్ చేయాలి.
నువ్వు ఆ బాటిల్ నెక్ ని మళ్లీ తుడిచి వైన్ చుక్క ఆ లేబుల్ మీద పడలేదని సరి చూసుకోవాలి.
ఆ తరువాత క్లయింట్ అనుమతి కోసం వేచి చూసి తరువాత మిగతా వారికి దాన్ని అందించాలి.
థాంక్యూ.
ఇప్పుడు నీ వంతు.
ఫలానా, ఫలానా, ఫలానా వైన్ ఇది.
ఇది ఎలా చేయాలో మా నాన్న నాకు నేర్పించాడు...
అప్పుడు నా వయస్సు ఎనిమిదేళ్లు.
బహుశా నేను మీకు అది ముందే చెప్పి ఉండాల్సింది.
సారీ.
అవును, నువ్వు మాకు అది ముందే చెప్పి ఉండాల్సింది.
అదిగో అతనే.
- థాంక్యూ, మియబీ. - సంతోషం.
నువ్వు భలే దానివి. ఐ లవ్ యూ. చాలా ధన్యవాదాలు!
సంతోషం, సంతోషం.
నువ్వు తీసుకువచ్చావా?
- మత్సుబారా ఇక్కడ ఉన్నాడా? - అవును, అంతా సవ్యంగా ఉంది.
థాంక్యూ!
గుడ్ ఈవెనింగ్.
- గుడ్ ఈవెనింగ్. - గుడ్ ఈవెనింగ్.
లిన్యాజ్, జిగోన్ ద్రాక్ష తోట లో తయారైంది, 1990 నాటిది.
మిస్టర్ మత్సుబారా!
మీ విందుని ఆస్వాదించండి.
- థాంక్యూ. - థాంక్స్.
మరి?
నాకు తెలియలేదు. ఖచ్చితంగా చెప్పలేను. నేను దాన్ని రుచి చూడాలి.
ఇది అది కాదు.
కాదు.
- నువ్వు ఈ రాత్రి చాలా బాగా చేశావు. - థాంక్స్.
నా రెండో పేరు జపనీస్ పేరు అని నీకు తెలుసా?
షిజుకు.
చుక్క అనా?
అవును.
మా నాన్న, ఒక దార్శనికుడు. కానీ ఇప్పుడు నన్ను చూడు.
హేయ్.
నిన్ను నువ్వే నిందించుకోకు.
సారీ, నేను ఈ ఫోన్ మాట్లాడాలి.
- హలో? - హలో.
నువ్వు బాగానే ఉన్నావో లేదో కనుక్కుందామని ఫోన్ చేశాను.
నీ ప్రయాణం ఎలా జరిగింది?
నువ్వు ఏమైనా నెర్వస్ గా ఉన్నావా?
మనం గందరగోళం చేశాం. అది జిగోన్ వైన్ కాదు.
లేదు. ఛ, ఛ, ఛ, ఛ!
అవును.
- విను, ఇది ఇంకా ముగిసిపోలేదు. - నాకు ఇంకా 48 గంటలు మాత్రమే మిగిలి ఉంది.
ఇది ఇంకా ముగిసిపోకపోతే, ఖచ్చితంగా ముగిసిపోయేలాగే ఉంది.
లూకా పరిస్థితి ఏంటి? ఆయన సాయం చేయలేడా?
లేదు, ఆయన చాలానే చేశాడు అనుకుంటా.
నేను నీ సమయాన్ని వృథా చేశాను.
లేదు, లేదు, లేదు, లేదు, లేదు. కమీల్, విను, ఆశ వదులుకోవద్దు.
సరేనా?
నిన్ను మిస్ అవుతున్నాను.
బంగారం?
- నేను జాగింగ్ కోసం వెళ్తున్నాను. - సరే.
లవ్ యూ.
అది ఎక్కడ ఉంది?
ఇసెయ్ ప్రకటన ఎక్కడ ఉంది?
అతను అది చేస్తానని చెప్పాడు.
నువ్వు ఖచ్చితంగా చెప్పగలవా?
అవును, ఖచ్చితంగా చెప్పగలను.
నువ్వు ఎందుకు భయపడుతున్నావు?
నీ కొడుకు అంటే భయపడుతున్నావా?
నేను మరింత ఒత్తిడి చేస్తే, నన్ను పూర్తిగా పక్కన పెట్టేస్తాడు.
వాడితో ఎలా వ్యవహరించాలో నాకు తెలియడం లేదు.
నువ్వు నీ కొడుకుతో కఠినంగా వ్యవహరిస్తున్నావు అనిపిస్తోంది.
ఒక్కసారైనా అతనితో మంచిగా ఉండటానికి ప్రయత్నించు.
మీరు కాసేపు విరామం తీసుకుంటారా?
ఏం జరుగుతోంది?
నా ఉద్యోగం ఊడిపోయిందా?
అదేమీ లేదు, ఇలా చూడు.
నువ్వు గురువారం రాత్రి గురించి మర్చిపోలేదు, కదా?
మర్చిపోలేదు.
కంగారు పడకు.
హిరోకజు.
నేను నిన్ను ఒక సహాయం అడగాలి.
నేను వింటున్నాను.
నువ్వు ఇసెయ్ తో మాట్లాడి
వాడు ఏం ఆలోచిస్తున్నాడో తెలుసుకోవాలి.
వాడు ఇంకా ఎలాంటి ప్రకటనలు చేయలేదా?
వాడి ఆలోచనలు ఇంకా అటూ ఇటూగా ఉన్నాయి.
వాడికి ఒక స్పష్టత వచ్చేలా నన్ను సాయం చేయమంటావా?
అవును. ప్లీజ్.
నేను ఎందుకు చేయాలి?
వాడు నీ మాట వింటాడు.
నా మాట కన్నా నీ మాటని వాడు ఎక్కువ గౌరవిస్తాడు.
అందుకే.
కానీ వాడు తన మనసు మార్చుకుంటే అప్పుడు ఏం చేయాలి?
సరే, నువ్వు వాడి మనసుని మళ్లీ మారిపోయేలా చేయి.
కానీ నేను వాడికి నేను ఏం చెప్పాలి?
సరే, స్పష్టంగా...
ఏ కొడుకు అయినా తన తల్లిదండ్రుల మాటని వినాలి, గౌరవించాలి ఇంకా కుటుంబ సంప్రదాయాల్ని పాటించాలి.
వాడి స్థానం ఇదే కానీ మరొక చోట కాదు.
కానీ నేను దీనితో ఏకీభవించకపోతే ఏంటి?
నీ ఉద్దేశం ఏంటి?
నా ఉద్దేశం ఏమిటంటే, "బహుశా వైన్ వాడి జీవితపథం కావచ్చేమో."
నువ్వు ఏం మాట్లాడుతున్నావు?
వాడిని అలెగ్జాండర్ లీజియర్ కి అప్పగిద్దాం అంటావా?
నువ్వు అడిగావు కాబట్టి నా అభిప్రాయాన్ని నీకు చెబుతున్నాను...
నాకు నీ అభిప్రాయం అవసరం లేదు.
దురదృష్టవశాత్తూ దానికి చాలా ఆలస్యం అయిపోయింది.
ఇసెయ్ సరైన నిర్ణయం తీసుకోవాలని నేను ఆశిస్తున్నాను.
నీకు అర్థమవుతోందా?
- అనుకోనే లేదు! - సర్ ప్రైజ్!
నువ్వు ఇక్కడ ఏం చేస్తున్నావు?
ఎవరైనా నాతో ఫోన్ లో మాట్లాడుతూ మధ్యలో ఆపేస్తే నేను తట్టుకోలేను.
- హలో. - మిస్ లీజియర్.
నేను లూకా కోసం చూస్తున్నాను.
ఆయన సెల్లార్ లో ఉన్నారు.
ఇలా రా!
నువ్వు జపనీస్ భాష మాట్లాడతావా?
అవును!
కమీల్.
నిన్ను మిస్ అయ్యాము.
- ఇతను ఎవరు? - ఇతను థోమాస్.
- థోమాస్ చషాంగర్. - అవును.
స్వాగతం.
కమీల్ కి శిక్షణ ఇవ్వడంలో నువ్వు చేసిన కృషికి అభినందనలు. అది అద్భుతమైన విషయం.
థాంక్యూ.
మీ జోడి బాగుంది, మీ ఇద్దరిదీ.
విను, నేను ఒక నిర్ణయం తీసుకున్నాను.
నా సెల్లార్ ఇక నీదే. అలాగే, లొరెంజో ఇంకా మియబీలని నీకు అప్పగిస్తున్నాను.
- లూకా, నువ్వు ఇలా చేయాల్సిన అవసరం లేదు... - ఓహ్, కంగారు పడకు. నేను గర్వపడేలా చేయి.
- హాయ్. - హలో.
నీ బాయ్ ఫ్రెండా?
అయ్యో. లేదు, లేదు.
కేవలం స్నేహితులం.
సరే, నీ దగ్గర ఏం ఉంది?
- నువ్వు బాగానే ఉన్నావా? - బాగానే ఉన్నాను. కాసేపు విరామం తీసుకుందాం.
నాన్నా.
నాన్నా,
నా వెళ్లవలసిన మార్గం నాకు దొరికింది అనుకుంటా.
వైన్, అదే నా జీవితం.
ఇప్పుడు ఆ పోటీని నేను విరమించుకుంటే, నా జీవితాంతం నేను బాధపడతాను.
మీ అందరి మాదిరిగా.
ఇసెయ్,
నువ్వు ఆ పోటీ నుండి విరమించుకోవాలి అంటాను.
ఒక కొడుకు తన తల్లిదండ్రుల మాటని వినాలి.
అది అలాగే జరగాలి. అదే జీవితం.
- అమ్మ నిన్ను పంపించింది, కదా? - అది ఏమీ కాదు.
నీకు అబద్ధం ఎలా చెప్పాలో తెలియదు.
నన్ను అర్థం చేసుకునేది నువ్వు ఒక్కడివే అనుకున్నాను.
నేను అలా ఆశించడం నా పిచ్చితనం.
అలా ఎందుకు అంటున్నావు?
"అది అలాగే జరగాలి. అదే జీవితం"? ఆ మాటలకి అర్థమే లేదు.
నీ ఆత్మగౌరవం ఏమైపోయింది?
కనీసం తనని తాను ప్రేమించుకోలేని వాడిని ఎవరైనా ఎందుకు గౌరవించాలి?
సారీ,
అమ్మ నీతో అలా ప్రవర్తిస్తుంటే ఇంకా ఎంతకాలం భరిస్తూ ఉంటావు?
నువ్వు కేవలం ఒక పిరికిపందవి.
ఇది అది కాదు. సారీ.
సరే, ఏది మిస్ అయింది?
ఎప్పుడూ అదే మిస్ అవుతోంది. ఆ చెత్త సెలరీ వేర్ల వాసన మిస్ అవుతోంది.
నేను రుచి చూసిన ఆ వైన్ లో అది ఉంది. అది నేను ఖచ్చితంగా చెప్పగలను.
సరే, దాదాపుగా అదే.
లేదా, అది సెలరీ వేరు వాసన కాకపోవచ్చు. బహుశా దానికి దగ్గరగా ఉండే మరొక సువాసన కావచ్చేమో?
నాకు తెలియదు. నేను ఓడిపోయాను. సారీ.
మనకి ఏది అవసరమో నీకు తెలుసా?
ఒక విరామం కావాలి.
మన ఆలోచనలు అన్నీ తుడిచేయాలి.
మనలో ఉత్సాహాన్ని నింపుకోవాలి. తెలుసా?
అవన్నీ చేయాలి.
ఎందుకంటే కొన్నిసార్లు,
నువ్వు ఎప్పుడు వెతకడం ఆపేస్తావో అప్పుడే నిజానికి నీకు అది దొరుకుతుంది.
ఇలా రండి, మిత్రులారా. నా వంతు.
విస్కీ, తీస్కోండి!
టామ్. కమీల్. మియబీ.
ఓరి బాబోయ్.
- అది బాగుంది. - చాలా బాగుంది.
అది నాకు తెలుసు.
అతను ఎక్కడికి వెళ్తున్నాడు?
మనం దాని గురించి మాట్లాడుతున్నామా?
దేని గురించి?
నువ్వు, ఇక్కడ, ఇప్పుడు.
నీకు నా సాయం అవసరం. ఇంకా నువ్వు నా ఫ్రెండ్ వి, అందుకే వచ్చాను.
స్నేహం కోసం నువ్వు పది వేల కిలోమీటర్ల దూరం ప్రయాణించి వచ్చావా?
అవును.
ఎందుకంటే మీ నాన్నకి మా నాన్న ప్రామిస్ చేశాడు.
ఫోనులో చివరిగా నేను చెప్పిన మాట నీకు గుర్తుందా?
కమీల్, నేను మరొకరితో సంబంధం పెట్టుకున్నాను.
అవును, కానీ నువ్వు ఇక్కడికి వచ్చావు.
నేను ఇప్పుడే వస్తాను.
- అందరూ పాడండి! - అవును, బాగానే ఉన్నాను.
జెట్ ల్యాగ్ వల్ల కొద్దిగా అలసటగా ఉన్నాను కానీ మరేం ఫర్వాలేదు.
అవును.
మరి నువ్వు?
చెప్పు?
నేను తిరిగి వచ్చాక చూస్తాను, కానీ ప్రస్తుతం నిజం చెప్పాలంటే నాకు టైమ్ లేదు.
అవును.
మిమ్మల్ని ప్రేమిస్తున్నాను, అమ్మాయిలూ.
- కాస్త మంచి నీళ్లు తాగు. - ఎంత భారంగా ఉన్నావో?
- లొరెంజో, మంచి నీళ్లు తాగు. - నిన్ను ప్రేమిస్తున్నా.
సరే. ఇక్కడ కూర్చో.
ఆ తుప్పు పట్టిన పాత సైకిలు చూశాక నాకు ఒక ఆలోచన వచ్చింది.
నేను దాని గురించి ముందే ఆలోచించి ఉండాల్సింది.
నీకు సెలరీ వేరు వాసన వస్తోందా?
- అవును. - ఆ పరీక్షలో నువ్వు చూసిన వాసన మాదిరిగానే ఉందా?
- లేదు. - కాదు.
ఎందుకంటే నువ్వు చూసినది సెలరీ వేరు వాసన కాదు.
దాన్ని కన్నా మెరుగు, కదా?
దగ్గరగా వస్తోంది.
ఆ వ్యత్యాసం ఏమిటో నీకు తెలుసా?
ఆమ్లజనీకరణం. ఎందుకంటే వైన్ పాతది అవుతుంటుంది.
అప్పుడే తయారైన వైన్ లో సెలెరీ వేరు వాసన ఉండచ్చు.
కానీ ఏటికి ఏడాది గడిచే కొద్దీ, అది...
పుట్టగొడుగు వాసనలా మారుతుంది.
పుట్టగొడుగు వాసన. ఓహ్, చెత్త. ఇది అదే.
సరే, ఇది మొత్తం పరిస్థితిని మార్చేస్తుంది.
ఈ పుట్టగొడుగు మనకి రెండు కీలకమైన విషయాలు చెబుతుంది.
ఒకటి, దాని మిశ్రమంలో క్యాబర్నెట్ సివిన్యాన్ లేదా క్యాబర్నెట్ ఫ్రాంక్ కలిసి ఉండాలి.
అది బోర్డ్యూలో చాలాకాలంగా నిల్వ ఉంచినది అయి ఉండాలి లేదా క్యాబర్నెట్ తో చేసిన గొప్ప ప్రపంచ వైన్ అయి ఉండాలి.
ఇక రెండవది, వైన్ పాతబడుతున్నది అని చెప్పడానికి పుట్టగొడుగు వాసన అనేది ఒక సంకేతం.
అది 2006 కన్నా పాతదయి ఉండాలి.
అది చాలా చాలా గొప్ప వైన్స్ విషయంలో మాత్రమే జరిగే అవకాశం ఉంది.
సరే, వెళదాం పద.
సరే.
వెగా సిసిలియా ప్రత్యేకం
దానికి సరిసమానమైన రెండు వైన్ లు ఇవి.
దురదృష్టవశాత్తూ, నువ్వు వీటిని రుచి చూడలేవు.
అవి ఇక్కడ మా దగ్గర లేవు,
పైగా మనకి ఉన్న తక్కువ కాలవ్యవధిలో వాటి గురించి వెతికి సేకరించడం కూడా కష్టమే,
దానికి సమయం మించిపోయింది.
ఇక్కడ సమస్య ఏమిటంటే వెగా సిసిలియా ఇంకా షెవల్ బ్లాంక్ వైన్ రకాలు రెండూ
సరిగ్గా ఒకే రకమైన ద్రాక్షతో తయారు చేసినవే.
వాటిలో ఏది ఏమిటో చెప్పడం చాలా కష్టం.
ఆ రెండింటిలో కామన్ అంశాల గురించి మనం చూడకూడదు.
వాటిని వేరు చేసే అంశాలు ఏమిటో వాటి కోసం చూడాలి.
షెవల్ బ్లాంక్ అనేది కొత్త చెక్క పీపాలలో సంప్రదాయబద్ధంగా వైన్ ని తయారు చేసే ప్రక్రియ.
వెగా సిసిలియా ప్రత్యేకం చెక్క పీపాలో కనీసం ఆరు సంవత్సరాల పాటు నిల్వ ఉంటుంది,
ఓక్ చెక్క పీపాలలో రెడ్ వైన్ ల తయారీలో ప్రపంచంలోనే
అది అత్యంత సుదీర్ఘమైన నిల్వ ప్రక్రియ.
రుచి చూడటంలో నువ్వు ఈ పొరపాటు పడకూడదు, కమీల్.
కాబట్టి, షెవల్ బ్లాంక్: కొత్త పీపాలు.
వెగా సిసిలియా: పాత పీపాలు.
కానీ అవి ఎంత పాతవో తెలుసుకోవడమే కష్టమైన పని,
ఇంకా ఆ విషయంలో మేము నీకు సాయం చేయలేము.
నువ్వు ఆ విషయాలు సొంతంగా తెలుసుకోవాలి.
మంచిది.
నేను ఇసెయ్ టొమినె.
నన్ను ఇక్కడికి రమ్మని చెప్పారు.
టైమ్ అయింది, వాళ్లు నీ కోసం ఎదురుచూస్తున్నారు.
గుడ్ మార్నింగ్.
ముందే ప్రామిస్ చేసినట్లు, మీరు కళ్లు మూసుకుని రుచి చూడవలసిన వైన్ ఇదిగో
దీని తరువాత మీరు మీ పరీక్ష జవాబులు మాకు అందజేయండి.
షెవల్ బ్లాంక్ భవనం
నేను టొమినె జవాబులతో ప్రారంభిస్తాను, అది...
షెవల్ బ్లాంక్ భవనం, 1999.
ఇప్పుడు మిస్ లీజియర్ జవాబు చూద్దాం.
షెవల్ బ్లాంక్ భవనం, 2000.
మీరు రుచి చూసిన ఆ వైన్...
షెవల్ బ్లాంక్ భవనం...
1999.
ఈ పరీక్షలో టొమినె గెలిచాడు.
ఇక రెండో పరీక్షకి సంబంధించిన వివరాలను నేను రేపు మీకు చెబుతాను
నా ఆఫీసులో, సాయంత్రం నాలుగు గంటలకి.
అప్పుడేనా?
మొదటి పరీక్ష పూర్తి అయింది.
మిస్టర్ అలెగ్జాండర్ లీజియర్ వారసత్వం కోసం పోటీ పడుతున్న ఇద్దరు అభ్యర్థులు
సరైన వైన్ ని సరిగ్గా గుర్తించారు.
కానీ మిస్టర్ టొమినె ఆ పరీక్షలో గెలిచాడు
ఎందుకంటే అది ఎంత పాతదో అతను ఖచ్చితంగా గుర్తించాడు.
ఎక్స్ క్యూజ్ మీ.
- హలో. - హొనోకా.
నువ్వు మర్చిపోయావు, కదా?
నువ్వు ఇక్కడికి ఎన్ని గంటలకు రాగలగుతావు?
నువ్వు నాకు అలా ఎలా ద్రోహం చేయగలిగావు?
వాడిని ఎందుకు ఆపలేదు?
వాడు ఆ పరీక్ష గెలిచాడు. నీకు వినిపిస్తోందా?
అది నీ తప్పు.
అది ఇప్పుడు మీడియాలో అంతటా ప్రచారం అయింది.
నాకు నిజంగా తెలియదు.
నేను వాడికి చెప్పాను.
నువ్వు అసమర్థుడివి. పూర్తిగా పనికిమాలిన వాడివి.
నువ్వు ఎప్పుడూ నా దారికి అడ్డుపడుతూనే ఉంటావు.
నేను నిన్ను అసలు కలుసుకోకుండా ఉంటే బాగుండేది.
నీ దగ్గర పెద్ద ఎన్వలప్ ఉందా?
ఉంది. ఒక్క క్షణం, ప్లీజ్.
- ఇదిగో తీసుకోండి. - థాంక్యూ.
మీరు దీన్ని అందజేయగలరా?
అలాగే, సర్.
తడాషి ఆగి/షు ఒకిమోటో రాసిన మాంగా కమి నో షిజుకు ఆధారంగా రూపొందించబడింది.
తెలుగు అనువాదం: సతీశ్ కుమార్